Tervetuloa Sanaa naisilta -ohjelmaan. Minä olen Nuutisen Tia.
Tänään puhumme siitä, miten Jumalan tarkoittama, -
Jumalan lapsen vapaus, voisi tulla meidän elämäämme.
Eli puhumme mielen uudistuksesta.
Joku on joskus sanonut, että elämämme on sellaista, -
miksi ajatuksemme sen tekevät.
Kun ihminen pelastuu, hänet siirretään -
Jumalan Pojan rakkaaseen valtakuntaan, -
armahdetuksi Jumalan lapseksi.
Sovitus ja lunastus, jonka Jeesus Kristus hankki, tulee uskovan osaksi.
Miksi sitten ei heti kaikilla elämän alueilla sovituksen -
ja lunastuksen todellisuus, vapaus, minkä Jeesus hankki -
synnin vallasta, kaikesta siitä mikä on sitonut -
ja sortanut elämäämme, tulekaan sitten näkyviin?
Minkä takia niin monet asiat vaivaavat ja sitovat niin monia?
Pietari, joka kerran mokasi oikein kunnolla kieltäessään Jeesuksen, -
löysi Pyhän Hengen ohjaamana vastauksen tähän kysymykseen.
Ensimmäisessä Pietarin kirjeessä, luvussa yksi, -
Pietari puhuu siitä pelastuksesta, mitä jo vanhan liiton pyhät -
halusivat nähdä ja kokea.
Hän puhuu siitä, kuinka Jeesukseen uskovat -
saavuttavat sielujensa pelastuksen.
Kun hän puhuu tästä, niin mitä hän tarkoittaa?
Ihmisestä tulee uusi luomus uskon kautta Jeesukseen, -
Paavali opettaa: kun hän on syntynyt uudesti ylhäältä, -
kun Jumalan Henki on tehnyt hänen henkensä eläväksi, -
silloin Jumalan Henki alkaa tehdä työtä ihmisen sisimmässä, -
ja uskon kautta elävä yhteys Jumalan kanssa -
alkaa näkyä kaikilla elämän alueilla.
Paavali opetti, että ihminen on henki, sielu ja ruumis.
Jos Jumalan Henki on tullut henkeemme, -
sielun tarvitsee myös pelastua, eli sen missä on -
järki, tahto, tunteet, mieli eli persoonamme, -
joka on oppinut ajattelemaan tietyllä tavalla.
Ihmisen tultua uskoon, alkaa ihmeellinen Pyhän Hengen työ.
Pyhän Hengen työn kautta ja ennen kaikkea Jumalan Sanan kautta.
Sana on kuin vesi. Se alkaa puhdistaa ja huuhtoa mieltämme.
Miksi? Jumala haluaa, että se uuden elämän todellisuus, -
Jumalan valtakunnan todellisuus, saa tilaa meidän elämässä.
Eli sielun tarvitsee pelastua.
Pietari sanoo samaisessa kirjeessään, 1. luvussa, jakeessa 13, -
mielenkiintoiset sanat: -
Kerran olin koiraa ulkoiluttamassa, ja mietiskelin tätä jaetta.
Kyselin Herralta, että "mitä Sinä tarkoitat tällä -
'vyöttää mielensä kupeet'?"
Yhtäkkiä Pyhä Henki sanoi selvästi sisimpääni: -
"Tia, niin kuin ajattelet, niin sinä asennoidut ja aktivoidut toimimaan."
Olin hyvin hämmästynyt. No, tämähän ei ollut uusi ajatus.
Pyhä Henki toimii aina Sanan linjassa.
Sananlaskujen luvussa 23, jakeessa 7, viitataan siihen, -
että ihminen on sellainen kuin hän ajattelee.
Eli, niin kuin mies, tai myös nainen, ajattelee, niin hän myös toimii.
Se, miten ajattelemme, sen mukaan myös asennoidumme asioihin -
ja niin me myös elämäämme elämme.
Pyhän Hengen kautta, uudestisyntymässä, -
meille annetaan Kristuksen mieli.
Se Jumalan kuva, joka sinussa on, Pyhän Hengen kautta, -
halutaan tuoda esiin.
Se hyvä, mitä Jeesuksen Kristuksen kautta on mahdollista tulla esiin.
Miten tämä voisi olla mahdollista? Vain mielen uudistuksen kautta.
Tiedätkö, että nykytutkimuksen mukaan, aivot eivät ole -
joku semmonen staattinen möhkäle, vaan aivot ovat neuroplastiset.
Ne kykenevät muuttumaan. Joka kerta kun me ajattelemme, -
aivoissa alkaa tapahtua asioita.
Se mitä sinä ajattelet, muuttuu fyysiseksi aineeksi.
Siellä tapahtuu sähköistä toimintaa, kemiallista toimintaa.
Jos ajattelemme myrkyllisiä, negatiivisia ajatuksia koko ajan, -
on kuin mieleemme ja aivoihimme kasvaisi myrkyllinen puu.
Jos ajattelemme oikeita, Jumalan totuuden mukaisia ajatuksia, -
niistä voi kasvaa hyvä puu ja niistä voi seurata hyvää hedelmää.
Väärät ajatukset voivat kasautua jopa linnoitukseksi.
Sellaisiksi ajatusrakennelmiksi, jotka estävät meitä menemästä -
Jumalan suunnitelmissa eteenpäin, -
elämästä elämää, mitä Jumala on tarkoittanut.
Mikä tähän on vastauksena? Paavali tiesi tämän.
Room. 12:1-2. Siellä Paavali kehottaa meitä: -
Uuden käännöksen loppujakeessa: "uudistakaa mieltänne, -
niin että osaatte arvioida, mikä on Jumalan tahto, -
mikä hyvää, Hänen mielensä mukaista ja täydellistä."
Kun ihminen antaa elämänsä Jeesukselle, sanoen: -
"Ole minun elämäni Herra. Kiitos, että annat syntini anteeksi."
Se on valinta. Se on päätös. Se on tahdon valinta.
Mutta heti sen jälkeen lähtee käyntiin prosessi, -
jossa se uuden luomuksen todellisuus sinun hengessäsi -
pyrkii vaikuttamaan sinne sielun maailmaan.
Et ole enää vain tunteittesi vietävänä. Et menneisyytesi uhri.
Et sen uhri, mitä joskus on tapahtunut.
Alkaa muutosprosessi.
Matosesta voi tulla kaunis perhonen, joka levittää siipensä -
ja alkaa lentää Jumalan johdattamissa ilmavirroissa.
Pyhä Henki tekee vapauttavaa työtään, Jumalan Sanan -
totuuksien ja lupauksien kautta, jos annamme Hänelle luvan.
Luvattu maa, joka on se Jeesuksessa Kristuksessa eletty elämä.
Kaikki, mitä Hän on hankkinut sovituksensa ja lunastuksensa kautta,
se tulee valloittaa. Mitä ovat ne jättiläiset?
Ne ovat ne väärät ajatukset ja asenteet, mitä olemme oppineet.
Meitä kutsutaan päivittäin kyseen- alaistamaan vanha ajattelumme -
ja muuttamaan se Jumalan Sanan mukaiseksi.
Meitä kutsutaan siis muutokseen ja kasvuun.
Kun sinä esimerkiksi luet Paavalin kirjeitä, sinä voit löytää -
sieltä vastauksia mm. siihen, kuka sinä olet Kristuksessa.
Se, että sinä olet Jumalan rakastama ja hyväksymä lapsi.
Jeesuksen kanssaperillinen, uusi luomus.
Kun nämä totuudet saavat tehdä työtään ajattelussasi, -
koko sinun elämäsi muuttuu.
Sinä voit löytää myös sen, mitä sinä olet Kristuksessa, -
tai missä sinä olet Kristuksessa.
Sinut on asetettu Jeesuksen kanssa taivaallisiin.
Se merkitsee, että aina on pääsy Isän eteen.
Voit rohkeasti lähestyä Häntä. Sinä olet hyväksytty, armahdettu.
Niin kuin Pietari opettaa: "pyhää heimoa, kuninkaallista papistoa."
Voit myös löytää Jumalan Sanan kautta -
uuden ajattelun sille, mitä sinä omistat Kristuksessa.
Sinulla onkin kaikki se, mitä Jumalan mielen mukaiseen elämään tarvitset.
Filippiläiskirjeen totuus, jossa Paavali sanoo: -
Kaiken voin Hänessä, joka minussa on, -
kaikkeen voin valmistautua siinä voimassa, -
joka minussa on, saa tulla elämää kantavaksi voimaksi.
Et enää pelästy muutoksia, uusia tilanteita.
Tiedät, että Hän joka sinussa on, on voimasi tänään, -
sinun neuvosi ja ymmärryksesi.
Sinä voit löytää Jumalan Sanan kautta uudenlaisen -
ajattelun siihen, mitä sinä voit tehdä Kristuksessa.
Eli kaiken sen, mihin Hän kutsuu sinut olemaan -
ja mitä sinut kutsutaan tekemään.
Hän myös tekee kykeneväksi tekemään.
Sinä voit löytää Jumalan Sanan kautta uuden ajattelun: -
"Minä en olekaan sielunvihollisen kiusausten ja metkujen heiteltävänä,
vaan olen Jumalan Pyhän Hengen johdattamana. -
Minua ohjaa Hänen elävä Sanansa, -
joka on kuin minun jalkojeni lamppu, pimeässä maailmassa."
Voit myös löytää Jumalan Sanan kautta sen, -
että Jeesus todella voitti synnin, kuoleman ja perkeleen vallan.
Silloin sinä uskallat rukoilla toisella tavalla.
Sinä et enää rukoile vain pyytäen ja anoen: -
"Ehkäpä Jumala tahtoisit tehdä jotain," vaan Jumalan Sanan kautta.
Tiedät, että Jumala tahtoo pelastaa. Jumala tahtoo parantaa.
Minulle tämä asia oli hyvin tärkeä. Muuttaa ajatteluani siitä, -
että Hän on myös minun parantajani.
Jumala siis kutsuu elämään jatkuvassa mielen uudistuksessa.
Miksi? Koska se on Hänen hyvä suunnitelmansa, -
jotta Jumalan paras elämässämme saisi tilaa.
Ota siis - ja päätä ottaa - Jumalan ajatukset, omiksi ajatuksiksesi.
Ole samaa mieltä Hänen kanssaan. Tunnusta sitä, mitä Hän sanoo.
Sano sielullesi: "Sieluni, vaikene. Ole hiljaa. -
Kuuntele Herraa. Ota Hänen Sanansa ja lupauksensa."
Silloin huomaat, että sinun on helpompi elää tätä elämää.
Voit kulkea jopa voittoisasti arkesi keskellä.
Tule Jeesus Henkesi kautta ja muuta meitä.
Tekstitys: Sinikka Martikkala